ઉનામાં પડેલાં ભારે વરસાદને કારણે અનેક ગામોનાં સંપર્ક પણ તૂટી ગયાં છે. જો કે સ્થાનિક અધિકારીઓએ ઘટનાસ્થળની મુલાકાત ન લેતાં તંત્રની કામગીરી સામે પણ સવાલોની વણઝાર ઉભી થઈ છે. ગીર ગઢડાનાં દ્રોણેશ્વર ડેમમાં નવા નીરની આવક થતાં ધરતીપુત્રો તો ખુશખુશાલ થઇ ગયાં છે. જો કે વહીવટી તંત્રએ તકેદારીનાં ભાગ સ્વરૂપે નિચાણવાળાં વિસ્તારોને એલર્ટ કરતા ગામનાં રહીશોમાં ચિંતાનું મોજું ફરી વળ્યું છે કે જે ચિંતાનું કારણ છે.